A Man for All Seasons (film, 1966)
Čovjek za sva vremena (engleski A Man for All Seasons) je filmska adaptacija Roberta Bolta i Constance Willis koju je 1966. režirao Fred Zinnemann po istoimenom Boltovom teatarskom komadu. Glavnu ulogu tumači Paul Scofield, trijumfalno ponavljajući svoju teatarsku ulogu Sir Thomasa Morea. Glavna tema filma je Moreovo tvrdoglavo katoličko odbijanje da prizna raskid Henryja VIII sa katoličanstvom i razvod od svoje prve žene.

Radnja 

Thomas More (Paul Scofield) je u sukobu sa Henryjem VIII (Robert Shaw) zbog kraljeve želje da se razvede od svoje žene, Katarine Aragonske, da bi zatim oženio Anne Boleyn. More shvata da bi katolička crkva smatrala kralja heretikom. More, novoimenovani kancelar, stiče mnogo poštovanja zato što je izričit u održavanju veza sa Rimom, tako da Henry VIII ispada nerazuman što izaziva njegov bijes. Pošto kralj postaje sve ljući, on pokušava da diskredituje Morea sa zakonskim igrama, ali taj pokušaj propada. More osjeća opasnost koja mu prijeti i odlučuje da bi najbolje bilo da se povuče u miran život. Nažalost, Moreova ostavka nije prihvaćena od kralja sve dok on ne odobri njegov razvod. More, međutim, odbija ovaj zahtjev. Henry sprovodi zakon koji mu omogućava da ima apsolutnu moć odlučivanja o engleskim religioznim pitanjima, raskidajući sa Rimom, i tako osnivajući Englesku crkvu. Zatim sprovodi zakon koji proglašava da bilo koji član kraljevske palate je izdajnik ukoliko ne potpiše. Moreovo odbijanje predodređuje mu sudbinu da bude pogubljen, ali on će ostati zapamćen kao duboko principijelan "čovjek za sva vremena."

Uloge 
 Paul Scofield - Thomas More
 Wendy Hiller - Alice More
 Leo McKern - Cromwell
 Robert Shaw - Henry VIII
 Orson Welles - kardinal Wolsey
 Susannah York - Margaret
 Nigel Davenport - grof od Norfolka
 John Hurt - Rich
 Corin Redgrave - Roper
 Colin Blakely - Matthew
 Cyril Luckham - nadbiskup Cranmer
 Jack Gwillim - glavni sudija

Nagrade

Oskari 
 Oscar za najbolji film
 Ted Moore - Oscar za najbolju fotografiju
 Paul Scofield - Oscar za najbolju glavnu mušku ulogu
 Fred Zinnemann - Oscar za najbolju režiju
 Elizabeth Haffenden, Joan Bridge - Oscar za najbolji kostim
 Robert Bolt - Oscar za najbolji adaptirani scenarij

BAFTA 
 Najbolji film
 Paul Scofield - najbolji glumac
 John Box - najbolji scenograf
 Ted Moore - najbolji fotograf
 Elizabeth Haffenden, Joan Bridge - najbolji kostim
 Robert Bolt - najbolji scenarista

Zlatni globus 
 Najbolji film
 Paul Scofield - najbolji glumac
 Fred Zinnemann - najbolji režiser
 Robert Bolt - najbolji scenarista

Ostale nagrade 
 Fred Zinnemann - najbolji režiser - Udruženje američkih filmskih režisera, nagrada Udruženja filmskih kritičara New Yorka, 
 Paul Scofield - najbolji glumac - nagrada Udruženja filmskih kritičara Kansas Cityja, New Yorka, Moskovski međunarodni filmski festival
 Robert Shaw - najbolji sporedni glumac - nagrada Udruženja filmskih kritičara Kansas Cityja
 Najbolji film - Nagrada Udruženja njujorških filmskih kritičara
 Robert Bolt - najbolji scenarista - nagrada Udruženja filmskih kritičara New Yorka, nagrada Udruženja pisaca Velike Britanije

Zanimljivosti 
 Richard Burton odbio je ulogu Thomasa Morea.
 Kamioni puni stiropora su bili naručeni da simuliraju snježnu atmosferu. Odmah nakon dostave pravi snijeg je počeo da pada. 
 Isprva, producenti su željeli Laurencea Oliviera kao Thomasa Morea i Aleca Guinnessa kao Wolseya, ali režiser Fred Zinnemann je insistirao da se uloge dodijele Paulu Scofieldu i Orsonu Wellesu. 
 Originalna teatarska predstava imala je premijeru u ANTA Playhouse (New York) 21. novembra 1961. i ukupno je održano 637 predstava u kojima je glumio Paul Scofield. 
 Da bi sačuvali budžet ispod $2 milliona, svi su glumci morali pristati na smanjenje plata. Jedini glumci koji su primili plate preko £10,000 bili su: Orson Welles, Paul Scofield i Susannah York. 
 Scene sa suđenja i pogubljenja su bazirane po zapisima očevidaca, koji su bili objavljeni anonimno u pariškim novinama 4. augusta 1535. 
 Na kraju filma, Thomas More bere cvat sa drveta zvano Aesculus hippocastanum; takva vrsta drveta se pojavila u Evropi tek u 17-om vijeku sa dolaskom Turaka.

Vanjski linkovi 

Filmovi 1966.
Britanski filmovi
Biografski filmovi
Dramski filmovi
Dobitnici Oscara za najbolji film
Historijski filmovi
Authority control 2